पत्नी मेगन-बच्चों के बिना लंदन जाएंगे हैरी, रॉयल बालकनी में नहीं मिलेगी जगह
Britain, King Charles Coronation Ceremony, Prince Harry will attend the coronation of King Charles| ब्रिटेन में 6 मई को किंग चार्ल्स की ताजपोशी के समारोह में उनके बेटे और ड्यूक ऑफ ससेक्स प्रिंस हैरी शामिल होंगे। हालांकि, प्रिंस के साथ उनकी पत्नी और डचेस ऑफ ससेक्स मेगन मार्केल शामिल नहीं होंगी।
ब्रिटेन में 6 मई को किंग चार्ल्स की ताजपोशी के समारोह में उनके बेटे और ड्यूक ऑफ ससेक्स प्रिंस हैरी शामिल होंगे। हालांकि, प्रिंस के साथ उनकी पत्नी और डचेस ऑफ ससेक्स मेगन मार्केल शामिल नहीं होंगी। बकिंघम पैलेस ने बताया कि प्रिंस पत्नी और बच्चों के बिना अकेले ही समारोह में शिरकत करेंगे।
हालांकि, द मिरर के मुताबिक उन्हें सेरेमनी में रॉयल बालकनी में खड़े होने के लिए नहीं चुना गया है। सिर्फ वर्किंग रॉयल्स ही किंग और क्वीन कंसोर्ट के साथ बालकनी में मौजूद रहेंगे। प्रिंस हैरी और मेगन को मार्च में रॉयल फैमिली की तरफ से मेल के जरिए ताजपोशी सेरेमनी में शामिल होने का न्योता मिला था। तब कपल ने कहा था कि वो पहले ये जानना चाहते हैं कि सेरेमनी में उनके बच्चों का क्या रोल होगा और उन्हें रॉयल बालकनी में कहां जगह मिलेगी।
ताजपोशी के दिन ही बेटे आर्ची का जन्मदिन
बकिंघम पैलेस के साथ ही हैरी और मेगन ने बयान जारी कर ताजपोशी सेरेमनी में शामिल होने को लेकर अपने प्लान की घोषणा की। हालांकि, इस दौरान उन्होंने मेगन के शामिल न होने के पीछे की वजह नहीं बताई। वहीं किंग चार्ल्स की ताजपोशी के दिन ही हैरी के बेटे प्रिंस आर्ची का चौथा जन्मदिन है। इस दौरान वो अपनी मां के साथ अमेरिका में होंगे। प्रिंस हैरी की विवादित किताब स्पेयर पब्लिश होने के बाद ये पहला मौका होगा जब वो रॉयल फैमिली के साथ नजर आएंगे।
डॉक्यूमेंट्री और किताब के बाद बिगड़े रिश्ते
प्रिंस हैरी और मेगन मर्केल के 2020 में राजशाही छोड़ते ही ब्रिटेन के राजपरिवार से रिश्ते खराब हो गए थे। मार्च में किंग चार्ल्स ने ड्यूक और डचेस से रॉयल घर भी खाली करने को कहा था। ब्रिटिश अखबार 'द सन' के मुताबिक, घर खाली करने के बाद पूरा सामान अमेरिका के कैलिफोर्निया भेज दिया गया था। दरअसल, नेटफलिक्स पर आई प्रिंस हैरी की डॉक्यूमेंट्री और उसके बाद उनकी किताब 'स्पेयर' ने दोनों पक्षों के बीच विवाद को बढ़ा दिया था।
किताब और डॉक्यूमेंट्री में प्रिंस हैरी ने कई तरह से राज परिवार की आलोचना की है। डॉक्यूमेंट्री में शाही कपल ने बताया था कि क्यों उन्होंने राजपरिवार छोड़ा और कैलिफोर्निया जाकर घर बसाया। मेगन ने आरोप लगाया था कि ब्रिटेन में उनके साथ रंग के आधार पर भेदभाव किया जाता था। उन्हें बार-बार एहसास करवाया जाता था कि वो अश्वेत हैं।
किताब में हुए खुलासे यहां पढ़ें…
रॉयल बालकनी में प्रिंस एंड्रयू को भी नहीं मिली जगह
द मिरर के मुताबिक, हैरी के अलावा प्रिंस एंड्रयू को भी रॉयल बालकनी में जगह नहीं मिलेगी। दरअसल, किंग चार्ल्स ने प्रिंस एंड्रयू को सेक्स स्कैंडल के मामले में बकिंघम पैलेस से बेदखल कर दिया था। प्रिंस एंड्रयू पर पूर्व मॉडल वर्जिनिया गिफ्रे ने आरोप लगाया था कि जब वो 17 साल की थीं, तब जेफ्री एप्सटीन (इस मामले के मुख्य आरोपी) उन्हें एंड्रयू के पास ले गए थे और प्रिंस ने उनके साथ संबंध बनाए थे।
70 साल बाद हो रही ताजपोशी सेरेमनी
ब्रिटेन में 70 साल बाद हो रही ताजपोशी सेरेमनी के लिए 2 हजार लोगों को न्योता दिया गया है। ब्रिटेन में 3 दिन तक ये समारोह चलेगा और 8 मई को एक्स्ट्रा बैंक हॉलीडे घोषित किया गया है। इसके अलावा करीब 40 कम्यूनिटी के लोगों ने वीकेंड पर स्ट्रीट पार्टी करने की इजाजत मांगी है।
ये खबरें भी पढ़ें...
ताजपोशी के बाद सुनहरे रथ की सवारी करेंगे किंग चार्ल्स: पहली बार किंग के क्राउन का इमोजी जारी
ब्रिटेन में 6 मई को किंग चार्ल्स और क्वीन कैमिला की ताजपोशी को लेकर तैयारियां तेज हो गई हैं। चार्ल्स और कैमिला बकिंघम पैलेस से एक काले रंग के डायमंड जुबली स्टेट कोच रथ में बैठकर वेस्टमिनस्टर ऐबे पहुंचेंगे। हालांकि, इस दौरान उनका काफिला पिछली बार(एलिजाबेथ की ताजपोशी) की तुलना में छोटा रास्ता अपनाएगा। पूरी खबर पढ़ें...
रॉयल फैमिली को थी प्रिंस हैरी के फोन-हैकिंग की जानकारी:प्रिंस बोले- कोर्ट केस से बचने के लिए परिवार ने मीडिया ग्रुप्स से डील की
ब्रिटेन के प्रिंस हैरी ने रॉयल फैमिली पर फोन हैकिंग छिपाने का आरोप लगाया है। हैरी समेत कई सेलेब्रिटीज ने डेली मेल और एसोसिएटेड न्यूजपेपर्स (ANL) के प्रकाशकों के खिलाफ प्राइवेसी उल्लंघन मामले में केस दर्ज करवाया है। इसी केस की सुनवाई के दौरान हैरी ने कहा कि उनके परिवार को फोन टैपिंग की जानकारी थी। पूरी खबर पढ़ें... 